|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 112-01/24-01/2

URBROJ: 2170-30-24-2

Omišalj, 21. listopada 2024.

 Pročelnica Upravnog odjela Općine Omišalj, na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine” broj 86/08, 61/11, 4/18, 96/18 i 112/19, dalje u tekstu: Zakon) raspisuje

**JAVNI NATJEČAJ**

 za prijam u službu na **neodređeno** **vrijeme**, uz probni rad od 3 mjeseca, u Upravni odjel Općine Omišalj, Odsjek za proračun i financije, na radno mjesto: **Viši stručni suradnik za proračunsko računovodstvo i financije** (1 izvršitelj/izvršiteljica).

 Izrazi koji se koriste u ovom natječaju, a imaju rodno značenje, odnose se jednako na muški i ženski rod.

Stručni uvjeti:

* sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke;
* najmanje 1 godina radnog iskustva na odgovarajućim poslovima;
* položen državni ispit;
* znanje najmanje jednog stranog svjetskog jezika (engleski, njemački ili talijanski);
* poznavanje rada na računalu.

 Osim posebnih (stručnih) uvjeta za prijam u službu, kandidati moraju ispunjavati i opće uvjete za prijam u službu utvrđene člankom 12. Zakona (punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima). U službu ne mogu biti primljene osobe za čiji prijam postoje zapreke iz članaka 15. i 16. Zakona.

 Na natječaj se mogu prijaviti osobe oba spola.

 Natjecati se mogu i kandidati koji nemaju položen državni ispit, uz obvezu da kandidat koji bude primljen u službu ispit položi u roku od godine dana od prijma u službu.

 Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo te priložiti sve dokaze o ispunjavanju traženih uvjeta, u kojem slučaju ima prednost u odnosu na ostale kandidate samo pod jednakim uvjetima.

Za kandidate prijavljene na natječaj koji ispunjavaju formalne uvjete natječaja provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi pisanom testiranju i/ili intervjuu, smatrat će se da je povukao prijavu na natječaj.

Na web stranici Općine Omišalj ([www.omisalj.hr](http://www.omisalj.hr)) i oglasnoj ploči Općine Omišalj na adresi Prikešte 13, Omišalj, objavit će se opis poslova i podaci o plaći radnog mjesta koje se popunjava, podaci o dokazima koje je potrebno dostaviti u slučaju ostvarivanja prava prednosti, način i vrijeme obavljanja prethodne provjere znanja i sposobnosti kandidata, područja provjere te pravni i drugi izvori za pripremu kandidata za provjeru.

Na istoj web stranici i oglasnoj ploči Općine Omišalj objavit će se vrijeme održavanja prethodne provjere znanja i sposobnosti kandidata najmanje 5 dana prije održavanja provjere, kao i lista kandidata koji ispunjavaju formalne uvjete iz natječaja i koji se pozivaju na pisano testiranje. Intervju se provodi samo s kandidatima koji su ostvarili najmanje 50% bodova iz pisanog testiranja.

**Kandidati su obvezni uz prijavu priložiti:**

* životopis,
* dokaz o hrvatskom državljanstvu (preslika domovnice ili osobne iskaznice),
* dokaz o stručnoj spremi (stupnju obrazovanja) i struci određenoj ovim natječajem (preslika svjedodžbe),
* dokaz o ukupnom radnom iskustvu (ispis elektroničkog zapisa o radno-pravnom statusu/e-radna knjižica koja se vodi pri Hrvatskom zavodu za mirovinsko osiguranje),
* dokaz o radnom iskustvu od najmanje 1 godine ostvarenom na odgovarajućim poslovima, koji sadrži vrstu poslova koje je kandidat obavljao, vrstu stručne spreme tih poslova i razdoblje u kojem je obavljao te poslove (preslika ugovora, rješenja ili potvrde poslodavca), a koje je evidentirano u priloženom elektroničkom zapisu Hrvatskog zavoda za mirovinsko osiguranje,
* ukoliko kandidati imaju položen državni ispit dužni su dostaviti dokaz o položenom državnom stručnom ispitu (preslika uvjerenja odnosno svjedodžbe),
* uvjerenje da se protiv kandidata ne vodi kazneni postupak (ne starije od 3 mjeseca),
* vlastoručno potpisanu izjavu da za prijam u službu ne postoje zapreke iz članaka 15. i 16. Zakona (izjavu nije potrebno ovjeravati),
* dokaz o poznavanju jednog stranog svjetskog jezika (preslika školske svjedodžbe, uvjerenja, potvrde, indeksa i sl.),
* vlastoručno potpisanu izjavu o poznavanju rada na računalu (izjavu nije potrebno ovjeravati).

 Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.

 Pisane prijave na natječaj s navedenom kontakt adresom i telefonskim brojem, te dokazima o ispunjavanju uvjeta, **podnose se u roku od 8 dana od objave natječaja u Narodnim novinama**, **neposredno u Općinu Omišalj ili preporučeno putem pošte na adresu:**

**Općina Omišalj**

 **Prikešte 13**

 **51513 Omišalj**

 **s naznakom „Natječaj za prijam u službu Višeg stručnog suradnika za proračunsko računovodstvo i financije“**

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz natječaja ne smatra se kandidatom prijavljenim na natječaj te joj se o tome dostavlja pisana obavijest. **Urednom prijavom smatra se prijava koja sadrži sve podatke i priloge navedene u ovom natječaju.**

 O rezultatima natječaja kandidati će biti obaviješteni pisanim putem u zakonskom roku.

 Sukladno članku 24. stavku 5. Zakona, nakon raspisanog natječaja ne mora se izvršiti izbor, ali se u tom slučaju donosi odluka o poništenju natječaja u zakonskom roku. Protiv odluke o poništenju natječaja nije dopušteno podnošenje pravnih lijekova, a odluka se dostavlja svim kandidatima prijavljenim na natječaj.

Podnošenjem prijave na natječaj, kandidati su izričito suglasni da Općina Omišalj kao voditelj obrade osobnih podataka, može prikupljati, koristiti i dalje obrađivati podatke u svrhu provedbe natječajnog postupka, samo u obimu i samo u svrhu provedbe natječaja, a sukladno odredbama Opće Uredbe o zaštiti osobnih podataka EU 2016/679 od 27. travnja 2016. godine.

 **PROČELNICA**

 **Maja Mahulja, v.r.**